Diari Oficial de la Generalitat Valenciana


Sumari del DOGV 4790, del 05-07-2004 (2004/6963)

RESOLUCIÓ de 21 de juny de 2004, de la Direcció General d'Universitats i Investigació, per la qual es concedixen les beques per a la formació de personal investigador de caràcter predoctoral (modalitat A).
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4790

Data del DOGV
:   05-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6963


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 21 de juny de 2004, de la Direcció General d'Universitats i Investigació, per la qual es concedixen les beques per a la formació de personal investigador de caràcter predoctoral (modalitat A). [2004/M6963]
  
L'Orde de 5 de març de 2004, del conseller de Cultura, Educació i Esport (DOGV de 24 de març), convoca, entre altres, les beques per a la formació de personal investigador de caràcter predoctoral, modalitat A, per a l'exercici 2004, i establix en l'annex II les bases per a la present resolució.
  
La base 4.1 de l'annex I de l'Orde de 5 de març de 2004, abans referida, disposa que la concessió o denegació de les ajudes es realitzarà per resolució del director general d'Universitats i Investigació, per delegació del conseller de Cultura, Educació i Esport.
  
En virtut de tot això i vista la proposta de selecció de candidats i la llista de reserva que preveu la base 8.4 de l'annex II de la referida l'Orde de 5 de març de 2004, resolc:
  
Primer
  
Concedir les beques predoctorals per a la formació de personal investigador (modalitat A), a les persones beneficiàries que figuren relacionades en l'annex I de la present resolució.
  
Segon
  
El gasto per al pagament a les persones beneficiàries que figuren en l'annex I de la present resolució, per un import total de 60.000 euros, i a les entitats beneficiàries que figuren en el mateix annex, per un import total de 15.600 euros, es farà a càrrec del crèdit de la línia de subvenció T4015000 de l'aplicació 23.04.58.572.93 del pressupost de la Generalitat Valenciana per a l'exercici 2004.
  
Tercer
  
El període de gaudi d'estes beques serà el comprés entre l'1 de juliol i el 31 de desembre de 2004.
  
Quart
  
El termini per a la incorporació dels becaris a l'entitat d'adscripció serà de l'1 al 10 de juliol de 2004. La no incorporació en el dit termini s'entendrà com a renúncia a la beca concedida, llevat que es tinga l'autorització d'ajornament per resolució del director general d'Universitats i Investigació. Si fóra el cas, esta autorització haurà de sol·licitar-se abans del 10 de juliol de 2004.
  
Les persones beneficiàries hauran de notificar la seua incorporació a la Direcció General d'Universitats i Investigació dins dels 10 dies següents a la data en què es produïsca, per mitjà de la presentació de l'imprés normalitzat (imprés 33753) que figura en l'adreça d'internet:
  
- http://www.cult.gva/dgeui/homepage.htm.
  
Cinqué
  
La dotació mensual bruta serà de 1.000 euros i es lliurarà a les persones beneficiàries per mesos anticipats, sempre que siga possible.
  
La beca inclou una dotació addicional de 1.560 euros anuals, que es lliurarà a favor de les entitats d'investigació on estiga adscrit el becari o la becària. La referida dotació addicional, obligatòriament haurà de ser destinada a les despeses que preveu la base 4.2 de l'annex II de l'orde de convocatòria.
  
Les entitats beneficiàries hauran de justificar correctament les ajudes addicionals davant la Direcció General d'Universitats i Investigació dintre dels terminis i de la manera que establix la base 15 de l'annex II de l'orde de convocatòria.
  
Sisé
  
Els beneficiaris d'estes beques estan obligats al compliment de les bases de l'Orde de 5 de març de 2004 abans referida.
  
Seté
  
Segons el que preveu la base 12.2 de l'annex I de l'Orde de 5 de març de 2004, sobre renúncies i substitucions, l'ordre de reserva que resulta del procés d'avaluació serà el que establix la relació que figura en l'annex II de la present resolució.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei Reguladora de la Jurisdicció Contenciosa Administrativa, la present resolució, que esgota la via administrativa, es podrà recórrer potestativament en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent al de la notificació de la present resolució.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana en el termini de dos mesos comptadors dels dia següent al de la notificació de la present resolució.